Vischnanca da […]

[Adressa]

[NP lieu]

 **Brev inscritta**

[proprietari/a dal bain immobigliar]

[Adressa]

[NP lieu]

[Lieu, data]

**Obligaziun da construir tenor l'art. 19c LPTGR – scadenza dal termin** **– fixaziun d'in termin supplementar tenor l'art. 19d al. 2 cif. 2 LPTGR[[1]](#footnote-1)**

**Chaschun da prender posiziun**

[Prezià signur / Preziada dunna …]

En il rom da la revisiun [parziala] da la [planisaziun locala] ha la vischnanca attribuì Voss bain immobigliar nr. […] da nov ad ina zona da construcziun. Tenor l'art. 19c al. 1 LPTGR ston bains immobigliars che vegnan attribuids da nov ad ina zona da construcziun suenter il 1. d'avrigl 2019 vegnir surbajegiads entaifer in termin da(d) [otg][[2]](#footnote-2) onns suenter che l'enzonaziun ha survegnì vigur legala. Decisiv per l'observaziun dal termin da l'obligaziun da construir è il cumenzament da las lavurs da construcziun. Ils termins vegnan suspendids, uschè ditg ch'il cumenzament da la construcziun vegn retardà pervia da proceduras da meds legals u per auters motivs, per ils quals la persuna ch'è obligada da construir n'è betg responsabla (art. 19c al. 4 LPTGR).

La revisiun [parziala] da la [planisaziun locala] ha survegnì vigur legala il(s) […]. Ins avess pia stuì cumenzar a surbajegiar il bain immobigliar nr. […] fin il pli tard il(s) [data]. La vischnanca ha constatà che las lavurs da construcziun sin Voss bain immobigliar nr. […] n'han anc betg cumenzà fin oz. Tenor il stadi da las enconuschientschas actual[[3]](#footnote-3) da la vischnanca è il termin per l'obligaziun da surbajegiar damai scadì presumablamain.

La vischnanca ha perquai l'intenziun da relaschar ina disposiziun da constataziun che cuntegna circa il suandant:

*"L'obligaziun da construir segund l'art. 19c al. 1 LPTGR, tenor la quala bains immobigliars che vegnan attribuids da nov ad ina zona da construcziun suenter il 1. d'avrigl 2019 ston vegnir surbajegiads entaifer in termin da(d) [otg] onns suenter che l'enzonaziun ha survegnì vigur legala, n'è betg vegnida ademplida entaifer il termin."*

Tenor l'art. 19d al. 2 LPTGR conceda la vischnanca in termin supplementar da maximalmain dus onns. Sa basond sin questa disposiziun ha la vischnanca l'intenziun d'As conceder in termin supplementar da [dus][[4]](#footnote-4) onns per ademplir l'obligaziun da construir e da relaschar ina disposiziun che cuntegna circa il suandant:

*"Per tuttina anc pudair ademplir l'obligaziun da construir tenor l'art. 19c al. 1 LPTGR As conceda la vischnanca sa basond sin l'art. 19d al. 2 LPTGR in termin supplementar da [dus] onns. Quai signifitga che sto vegnir cumenzà a surbajegiar il bain immobigliar nr. […] entaifer il termin da dus onns suenter che la disposiziun preschenta ha survegnì vigur legala. Il termin vegn suspendì uschè ditg ch'il cumenzament da la construcziun vegn retardà pervia da proceduras da meds legals u per auters motivs, per ils quals la persuna ch'è obligada da construir n'è betg responsabla."*

Qua tras survegnis Vus pia la chaschun d'inoltrar ina **posiziun** tar las explicaziuns da questa brev entaifer 14 dis[[5]](#footnote-5) suenter la consegna dal scriver preschent.

Cun amiaivels salids

La vischnanca da […]

…………………………………… ……………………………………

[Il/La president/a communal/a] [Il/La chanzlist/a]

Infurmaziun da diever: Quest model è in agid dal Chantun. Las formulaziuns da quest model èn da chapir sulettamain sco propostas. Passaschas dal text che la vischnanca sto cumplettar u precisar èn marcadas grisch sco tegnaplazzas en parantesas quadras […].

1. Tenor l'art. 19d al. 2 cif. 2 LPTGR sto vegnir concedì in termin supplementar da maximalmain dus onns. [↑](#footnote-ref-1)
2. En il rom da l'urden fundamental pon las vischnancas scursanir quest termin u al prolungar fin maximalmain 10 onns (art. 19c al. 2 LPTGR). [↑](#footnote-ref-2)
3. Da resguardar è ch'ils termins vegnan suspendids, uschè ditg ch'il cumenzament da las lavurs da construcziun u la finiziun da la construcziun vegn retardà pervia da motivs, per ils quals la persuna ch'è obligada da construir n'è betg responsabla (art. 19c al. 4 LPTGR). [↑](#footnote-ref-3)
4. Tenor l'art. 19d al. 2 cif. 2 LPTGR na dastga il termin supplementar betg durar pli ditg che dus onns (cun resalva da retards per motivs, per ils quals la persuna ch'è obligada da construir n'è betg responsabla). [↑](#footnote-ref-4)
5. Il termin po vegnir prolungà per motivs suffizients. [↑](#footnote-ref-5)